
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 177 

8 Μαΐου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επικύρωση καθορισμού οριογραμμών τμήματος κοί¬ 
της ρέματος στην περιοχή αγροκτήματος Ν. Ζυ¬ 
γού Δήμου Βιστονίδας του Ν. Ξάνθης, το οποίο 
διέρχεται διαμέσου της ιδιοκτησίας της εταιρεί¬ 
ας «ΑΛΦΑ ΕΜΠΟΡΙΚΑ ΠΑΡΚΑ Α.Ε.». 1 

Προσδιορισμός χρήσης του αγροτεμαχίου 4100α 
αγροκτήματος Καλλιφύτου εκτάσεως 28.525 τ.μ., 
ιδιοκτησίας του Δημοσίου που πρόκειται να πα- 
ραχωρηθεί στην αερολέσχη «Αίολος Δράμας» ως 
χώρος προσγείωσης, εγκαταστάσεων φύλαξης 
και επιδιόρθωσης μηχανοκίνητων πτητικών συ¬ 
σκευών για την φιλοξενία πανελλήνιων και διε¬ 
θνών αεραθλητικών αγώνων αερομοντελισμού.. 2 


ΑΠΟΦΑΣΕΙ Σ 

Αριθμ. 2038 (1) 

Επικύρωση καθορισμού οριογραμμών τμήματος κοίτης 
ρέματος στην περιοχή αγροκτήματος Ν. Ζυγού Δή¬ 
μου Βιστονίδας του Ν. Ξάνθης, το οποίο διέρχεται δι¬ 
αμέσου της ιδιοκτησίας της εταιρείας «ΑΛΦΑ ΕΜΠΟ¬ 
ΡΙΚΑ ΠΑΡΚΑ Α.Ε.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 5 του ν. 3010/2002 (ΦΕΚ 
91/Α) «Εναρμόνιση του ν. 1650/1986 με τις Οδηγίες 97/11 
Ε.Ε. και 96/61 Ε.Ε., διαδικασία οριοθέτησης και ρυθμίσεις 
θεμάτων για τα υδατορέματα και άλλες διατάξεις». 

2. Την υπ’ αριθμ. 3046/304/1989 (ΦΕΚ 59Δ/3.2.1989) 
απόφαση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, «Κτιριοδομικός Κα¬ 
νονισμός» και ειδικότερα τις διατάξεις του άρθρου 6 
αυτού, σχετικά με τη δόμηση κοντά σε ρέματα, όπως 
ισχύει σήμερα. 

3. Τις διατάξεις του ν. 2853/16.7.1922 (ΦΕΚ Α' 116) «Περί 
υδραυλικών εν γένει έργων και αστυνομεύσεως των 
Δημοσίων Υδάτων», όπως αυτές τροποποιήθηκαν με τις 
αντίστοιχες του ν.δ. 10/29.12.1923 και κωδικοποιήθηκαν 
από τις διατάξεις του π.δ. 18/21.3.1924 (ΦΕΚ 61 Α'). 


4. Την υπ’ αριθμ. 649/30.1.2009 (ΦΕΚ 266/Β/13.2.2009) 
απόφαση του Γενικού Γραμματέα της Περιφέρειας 
Α.Μ.Θ. «Εξουσιοδότηση προς υπογραφή «Με εντολή 
Γενικού Γραμματέα» αποφάσεων, εγγράφων και άλ¬ 
λων πράξεων στο Γενικό Διευθυντή, στους προϊστα¬ 
μένους Διευθύνσεων, Τμημάτων και Γραφείων των 
Υπηρεσιών της Περιφέρειας Ανατολικής Μακεδονίας 
- Θράκης». 

5. Το υπ. αριθμ. 14909/9.4.2009 (α.π. ΔΙ.ΠΕ.ΧΩ. 2038/ 
9.4.2009) έγγραφο της Δ/νσης Τεχνικών Υπηρεσιών 
του Δήμου Ξάνθης με το οποίο κατατέθηκε στη Δ/νση 
ΠΕ.ΧΩ. Περιφέρειας Α.Μ.-Θ. η ελεγμένη και θεωρημένη 
μελέτη από τη ΔΤΥ του Νομαρχ. Διαμερίσματος Ξάνθης 
για την οριοθέτηση του τμήματος του ρέματος που δι¬ 
έρχεται διαμέσου της ιδιοκτησίας της εταιρείας ΑΛΦΑ 
ΕΜΠΟΡΙΚΑ ΠΑΡΚΑ Α.Ε. στο αγρόκτημα Ν. Ζυγού Δήμου 
Βιστονίδας του Ν. Ξάνθης. 

6. Το υπ’ αριθμ. 4087/31.3.2009 έγγραφο του Γραφεί¬ 
ου Δημοτικού Συμβουλίου του Δήμου Βιστονίδας στο 
οποίο επισυνάπτεται το απόσπασμα από το υπ’ αριθμ. 
4/30.3.2009 Πρακτικό τακτικής συνεδρίασης του Δημο¬ 
τικού Συμβουλίου στο οποίο περιλαμβάνεται η 56 από¬ 
φαση με την οποία το Δ.Σ. γνωμοδοτεί θετικά ως προς 
την προτεινόμενη γραμμή οριοθέτησης τμήματος του 
εν λόγω ρέματος. 

7. Τη Μελέτη για την οριοθέτηση του τμήματος του 
ρέματος που διέρχεται διαμέσου της ιδιοκτησίας της 
εταιρείας «ΑΛΦΑ ΕΜΠΟΡΙΚΑ ΠΑΡΚΑ Α.Ε.» στο αγρόκτη¬ 
μα Ν. Ζυγού Δήμου Βιστονίδας του Ν. Ξάνθης, καθώς 
και τα τοπογραφικά διαγράμματα που τη συνοδεύουν, 
όπως ελέγχθηκαν και θεωρήθηκαν από την Δ/νση Τε- 
χνικών Υπηρεσιών Νομαρχιακού Διαμερίσματος Ξάνθης 
ως προς τον καθορισμό των οριογραμμών του ρέματος 
και από τα οποία προκύπτει: α) ότι απαιτούνται έργα 
διευθέτησης στο υπόψη τμήμα για την αντιπλημμυρι- 
κή προστασία των κτιρίων και των υποδομών της πε¬ 
ριοχής, β) ότι η διατομή του ρέματος είναι επαρκής 
για τη διοχέτευση ακραίων πλημμυρικών παροχών γ) 
η παροχή σχεδιασμού είναι ίση με Θ=6,462 ητΤ/εοο και 
δ) οι προτεινόμενες οριογραμμές ανταποκρίνονται σε 
πλημμυρική παροχή για περίοδο επαναφοράς Τ= 50 έτη, 
αποφασίζουμε: 

Επικυρώνουμε τις καθορισθείσες οριογραμμές του 
τμήματος του ρέματος που διέρχεται διαμέσου της 
ιδιοκτησίας της εταιρείας «ΑΛΦΑ ΕΜΠΟΡΙΚΑ ΠΑΡΚΑ 

Α.Ε.» στο αγρόκτημα Ν. Ζυγού Δήμου Βιστονίδας του 
Ν. Ξάνθης, σε συνολικό μήκος διακοσίων τριάντα (230) 
μέτρων περίπου, όπως αποτυπώνονται στην Οριζοντιο- 
γραφία περιοχής οριοθέτησης (Αριθμός Σχεδίου Υ3) κλί¬ 
μακας 1:500 του πολιτικού μηχανικού Ασημίδη Βασιλείου 
και σύμφωνα με τη Μελέτη Οριοθέτησης που κατατέθηκε 
στην Υπηρεσία μας, όπως αυτή ελέγχθηκε και θεωρήθη¬ 
κε από τη Δ/νση Τεχνικών Υπηρεσιών του Νομαρχιακού 
Διαμερίσματος Ξάνθης. 


Από τη μελέτη οριοθέτησης προκύπτουν εργασίες διευ¬ 
θέτησης της κοίτης αλλά ωστόσο δεν προκύπτουν δαπά¬ 
νες οι οποίες να βαρύνουν τον κρατικό προϋπολογισμό. 

Η ισχύς της παρούσας αρχίζει από την ανωτέρω δη¬ 
μοσίευση. 

Η απόφαση αυτή μαζί με το συνημμένο διάγραμμα να 
δημοσιευθεί στην Εφημερίδα της Κυβερνήσεως. 

Κομοτηνή, 23 Απριλίου 2009 

Με εντολή Γενικού Γραμματέα Περιφέρειας 
Η Προϊσταμένη Διεύθυνσης 
ΑΛΕΚΑ ΠΑΣΣΟΠΟΥΛΟΥ 

ΠΙΝΑΚΕΣ ΣΥΝΤΕΤΑΓΜΕΝΩΝ 

ΣΥΝΤΕΤΑΓΜΕΝΕΣ ΑΡΙΣΤΕΡΗΣ ΟΡΙΟΓΡΑΜΜΗΣ 

ΠΙΝΑΚΕΣ ΣΥΝΤΕΤΑΓΜΕΝΩΝ 

ΣΥΝΤΕΤΑΓΜΕΝΕΣ ΔΕΞΙΑΣ ΟΡΚ3ΓΡ/ 

Αριθμ. ΔΠ-Π 1830 (2) 

Προσδιορισμός χρήσης του αγροτεμαχίου 4100α αγρο¬ 
κτήματος Καλλιφύτου εκτάσεως 28.525 τ.μ., ιδιοκτη¬ 
σίας του Δημοσίου που πρόκειται να παραχωρηθεί 
στην αερολέσχη «Αίολος Δράμας» ως χώρος προ¬ 
σγείωσης, εγκαταστάσεων φύλαξης και επιδιόρ¬ 
θωσης μηχανοκίνητων πτητικών συσκευών για την 
φιλοξενία πανελλήνιων και διεθνών αεραθλητικών 
αγώνων αερομοντελισμού. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις του ν. 1512/1985 και ειδικότερα το άρ¬ 
θρο 3, που αναφέρεται στη διαδικασία προσδιορισμού 
χρήσης γης δημοσίων εκτάσεων προκειμένου να πα- 
ραχωρηθούν. 

2. Τα διαγράμματα Αρχικής Διανομής 1930 και Συμπλη¬ 
ρωματικής Διανομής 1957 αγροκτήματος Καλλιφύτου και 
τον Κτηματολογικό Πίνακα Συμπληρωματικής Διανομής 
1957 αγροκτήματος Καλλιφύτου. 

3. Το υπ’ αριθμ. 4702/14.5.2008 έγγραφο προς την 
Δ/νση Γεωργικής Ανάπτυξης, με το οποίο ζητείται η παρα¬ 
χώρηση του παραπάνω αναφερόμενου αγροτεμαχίου. 

4. Το υπ’ αριθμ. 480/17.3.2009 έγγραφο του Δασαρχεί¬ 
ου Δράμας στο οποίο αναφέρεται ότι η περιοχή έχει 
μη δασικό χαρακτήρα. 

5. Το υπ’ αριθμ. 4214/8.9.2008 έγγραφο της ΙΗ' Εφορεί¬ 
ας Προϊστορικών και Κλασσικών Αρχαιοτήτων. 

6. Το υπ’ αριθμ. 4973/20.8.2008 έγγραφο της Δ/νσης 
Δημ. Υγείας-Πρόνοιας. 

7. Το υπ’ αριθμ. 1472/20.8.2008 έγγραφο της Δ/νσης 
Τουρισμού Α.Μ.Θ. 

8. Την υπ’ αριθμ. 59/15.5.2006 απόφαση του Νομ. Συμ¬ 
βουλίου Δράμας. 

9. Την υπ’ αριθμ. 1784/14.4.2009 αίτηση της αερολέσχης 
Αίολος Δράμας. 


10. Την υπ’ αριθμ. 1784/14.4.2009 θετική γνωμοδότηση 
της Δν/σης Πολεοδομίας Περιβάλλοντος Ν. Δράμας. 

11. Το γεγονός ότι η αιτούμενη έκταση αποτελεί τμή¬ 
μα ευρύτερης έκτασης η οποία σύμφωνα με τον κτη- 
ματολογικό πίνακα ΣΔ 1957 είναι χαρακτηρισμένη ως 
«αεροδρόμιο Δημόσιο» δηλαδή παρεμφερή χρήση με 
την υπό προσδιορισμό, αποφασίζουμε: 

Προσδιορίζουμε την χρήση γης του αγροτεμαχίου 
4100α αγροκτήματος Καλλιφύτου εκτάσεως 28.525 τ.μ., 
ιδιοκτησίας του Δημοσίου που πρόκειται να παραχωρη¬ 
θεί στην αερολέσχη «Αίολος Δράμας» ως χώρου προ¬ 
σγείωσης, εγκαταστάσεων φύλαξης και επιδιόρθωσης 
μηχανοκίνητων πτητικών συσκευών για την φιλοξενία 
πανελλήνιων και διεθνών αεραθλητικών αγώνων αερο- 
μοντελισμού. 

Η απόφαση αυτή εκδίδεται σύμφωνα με το νόμο 
1512/1985 βάσει των θεσμοθετημένων στην περιοχή χρή¬ 
σεων, των γνωμοδοτήσεων των αναφερομένων υπηρε¬ 
σιών με την επισήμανση ότι για την εγκατάσταση της 
δραστηριότητας απαιτείται διαδικασία προκαταρτικής 
περιβαλλοντικής εκτίμησης και αξιολόγησης και έγκριση 
περιβαλλοντικών όρων. 

Με την γνωμοδότηση αυτή δεν εξετάζεται δικαίωμα 
παραχώρησης. 

Το δικαίωμα αυτό εξετάζεται από τις αρμόδιες για 
την παραχώρηση υπηρεσίες. 

Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού ή του δημοτικού 
προϋπολογισμού. 

Η απόφαση αυτή μαζί με το διάγραμμα που τη συνο¬ 
δεύει να δημοσιευθεί στην Εφημερίδα της Κυβερνήσεως, 
ισχύει δε από την ημέρα δημοσίευσης. 

Δράμα, 21 Απριλίου 2009 
Ο Νομάρχης 

ΚΩΝΣΤΑΝΤΙΝΟΣ ΕΥΜΟΙΡΙΔΗΣ 

